knisja.mt/ritratti  L-Arċisqof Charles Scicluna llejla se jiċċelebra quddiesa li matulha Fra Roberto Calleja OFM Conv se jiġi ordnat djaknu. Il-quddiesa se ssir fil-Knisja Parrokkjali tal-Qalb Bla Tebgħa ta' Marija, Burmarrad, fis-7pm. Din hi waħda mid-diversi ċelebrazzjonijiet liturġiċi li Mons. Charles Scicluna se jiċċelebra matul ix-xahar ta' Awwissu, li jinkludu: Il-Ħamis 5 ta' Awwissu fis-5.45pm, lejlet il-festa tas-Salvatur, l-Arċisqof imexxi t-traslazzjoni tar-relikwa u l-Ewwel Għasar solenni fil-Knisja Parrokkjali ta' Ħal Lija. Il-Ġimgħa 6 ta' Awwissu , festa tas-Salvatur, fid-9.30am, l-Arċisqof jiċċelebra quddiesa pontifikali fil-Knisja Parrokkjali ta' Ħal Lija. Din tixxandar fuq TVM2. Is-Sibt 7 ta' Awwissu, fis-6.30pm, l-Arċisqof jamministra s-Sagrament tal-Griżma tal-Isqof lill-adolexxenti, fil-Knisja Parrokkjali ta' San Ġorġ Preca, is-Swatar. Il-Ħadd 8 ta' Awwissu, fid-9.30am, l-Arċisqof jiċċelebra quddiesa fil-Knisja ta' San Ġużepp Ħaddiem, ix-Xemxija. Din tixxandar fuq TVM2. Fis-6.30pm, l-Arċisqof jamministra s-Sagrament tal-Griżma tal-Isqof lill-adolexxenti, fil-Knisja Parrokkjali ta' San Ġorġ Preca, is-Swatar. Is-Sibt 14 ta' Awwissu, lejlet is-Solennità ta' Santa Marija Mtellgħa s-Sema, fil-5.30pm, l-Arċisqof imexxi t-traslazzjoni tar-relikwa u l-Ewwel Għasar solenni u wara jiċċelebra quddiesa tal-vġili fil-Katidral ta' San Pawl, l-Imdina. Il-Ħadd 15 ta' Awwissu, Solennità ta' Santa Marija Mtellgħa s-Sema, fid-9.30am, l-Arċisqof jiċċelebra quddiesa pontifikali fil-Bażilika Minuri tal-Mosta. Din tixxandar fuq TVM2. Is-Sibt 21 ta' Awwissu , fis-7.00pm, l-Arċisqof imexxi t-traslazzjoni tar-relikwa u l-Ewwel Għasar, u wara jiċċelebra quddiesa fil-Knisja Arċipretali ta' Stella Maris, Tas-Sliema. Dakinhar jinawgura wkoll l-istatwa ta' Stella Maris wara r-restawr. Il-Ħadd 22 ta' Awwissu, fid-9.30am, L-Arċisqof jiċċelebra quddiesa fil-Knisja ta' San Ġużepp Ħaddiem, ix-Xemxija. Din tixxandar fuq TVM2. Fit-8pm, fl-għeluq tal-festa ta' Santa Elena, L-Arċisqof imexxi r-ripożizzjoni tar-relikwa u jagħti l-barka sagramentali fil-Bażilika ta' Santa Elena, Birkirkara. Barra minn hekk, l-Arċisqof jiċċelebra quddiesa: Mit-Tnejn sas-Sibt fid-9.30am mill-Kappella tal-Madonna ta' Manresa, il-Kurja tal-Arċisqof, il-Furjana. Wara l-quddiesa tingħad it-talba tar-Rużarju. Dan il-ħin ta' talb jiġi mtenni fuq TVM2 fil-5.30pm mit-Tnejn sal-Ġimgħa. Din tixxandar fuq Newsbook.com.mt, Knisja.mt u TVM2. Kull nhar ta' Ħadd fid-9.30am tiġi ċċelebrata quddiesa fuq TVM2, Facebook u YouTube. Din tiġi mtennija fuq TVM2 fis-6.30pm. Din tixxandar fuq Newsbook.com.mt, Knisja.mt u TVM2.